
Kézzel szőtt, rétegelt kabát

Számomra a témaválasztás azért volt nagyon izgalmas, mert szakmai kihívásnak találom, hogy olyan felsőruházati textilt és ruhadarabot hozzak létre, amely kézműves technikán, a kézi szövés hagyományain alapszik.
Koncepcióm egy kézzel szőtt, rétegekből álló kabát elkészítése volt. Célcsoportként egy stílust határoztam meg. A célcsoportom pedig az olyan stílusú emberek, akik bátran viselnek kézművesegyedi darabokat, bonyolultabb ruhákat, valamint szeretik, ha egy-egy öltözéket többféleképpen fel lehet venni.
Az alapszövetem végleges mérete 160 cm x 190 cm. A zsinórokkal és a hajtogatási technikákkal többféleképpen felvehető. A mellény mérete 160 cm x 100cm, a kabát ujja 55 cm x 180 cm. A rétegek mérete és elhelyezése a kabát melegítő, hőtartó funkcióját erősíti.
A koncepció megvalósításához próbáltam számomra új technikai inspirációt találni. Kutatásom során találkoztam a sashiko steppelési technikával és a shaki-ori szövési technikával. Koncepcióm szerint a két japán technikát keverve, de újragondolva készítettem el a kabátot.



